CELEX: 62007TA0183
Language: el
Date: 2009-09-23 00:00:00
Title: Υπόθεση T-183/07: Απόφαση του Πρωτοδικείου της 23ης Σεπτεμβρίου 2009 — Πολωνία κατά Επιτροπής (Περιβάλλον — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Εθνικό σχέδιο της Πολωνίας περί κατανομής δικαιωμάτων εκπομπής για την περίοδο 2008 έως 2012 — Τρίμηνη προθεσμία — Αρμοδιότητες κρατών μελών και Επιτροπής — Íση μεταχείριση — Υποχρέωση αιτιολογήσεως — Άρθρο 9, παράγραφοι 1 και 3, και άρθρο 11, παράγραφος 2, της οδηγίας 2003/87)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/58
            
         Απόφαση του Πρωτοδικείου της 23ης Σεπτεμβρίου 2009 — Πολωνία κατά Επιτροπής
   (Υπόθεση T-183/07) (1)
   
   (Περιβάλλον - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Εθνικό σχέδιο της Πολωνίας περί κατανομής δικαιωμάτων εκπομπής για την περίοδο 2008 έως 2012 - Τρίμηνη προθεσμία - Αρμοδιότητες κρατών μελών και Επιτροπής - Ίση μεταχείριση - Υποχρέωση αιτιολογήσεως - Άρθρο 9, παράγραφοι 1 και 3, και άρθρο 11, παράγραφος 2, της οδηγίας 2003/87)
   2009/C 267/100
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωποι: αρχικώς E. Ośniecka-Tamecka, στη συνέχεια T. Nowakowski, ακολούθως T. Kozek, έπειτα M. Dowgielewicz και τέλος M. Dowgielewicz, M. Jarosz και M. Nowacki)
   
      Καθής: Επιτροπή των Ευρωπαϊκών Κοινοτήτων (εκπρόσωποι: U. Wölker και K. Herrmann)
   
      Παρεμβαίνουσες υπέρ της προσφεύγουσας: Δημοκρατία της Ουγγαρίας (εκπρόσωποι: J. Fazekas, R. Somssich και M. Fehér)· Δημοκρατία της Λιθουανίας (εκπρόσωπος: D. Kriaučiūnas)· και Σλοβακική Δημοκρατία (εκπρόσωποι: J. Čorba και B. Ricziová)
   
      Παρεμβαίνον υπέρ της καθής: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: Z. Bryanston-Cross και C. Gibbs, επικουρούμενες από τον H. Mercer, barrister, στη συνέχεια I. Rao και S. Ossowski, επικουρούμενες από τον J. Maurici, barrister)
   
      Αντικείμενο
   
   Αίτημα ακυρώσεως, εν όλω ή εν μέρει, της αποφάσεως C (2007) 295 τελικό της Επιτροπής, της 26ης Μαρτίου 2007, σχετικά με το εθνικό σχέδιο κατανομής δικαιωμάτων εκπομπής αερίων θερμοκηπίου, το οποίο κοινοποίησε η Δημοκρατία της Πολωνίας για την περίοδο 2008 έως 2012, σύμφωνα με τις διατάξεις της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).
   
      Διατακτικό
   
   Το Πρωτοδικείο αποφασίζει:
   
               1)
            
            
               Ακυρώνει την απόφαση C (2007) 1295 τελικό της Επιτροπής, της 26ης Μαρτίου 2007, σχετικά με το εθνικό σχέδιο κατανομής δικαιωμάτων εκπομπής αερίων θερμοκηπίου, το οποίο κοινοποίησε η Δημοκρατία της Πολωνίας για την περίοδο 2008 έως 2012, σύμφωνα με τις διατάξεις της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου.
            
         
               2)
            
            
               Η Επιτροπή φέρει, πέραν των δικών της εξόδων, τα δικαστικά έξοδα της Δημοκρατίας της Πολωνίας.
            
         
               3)
            
            
               Η Δημοκρατία της Ουγγαρίας, η Δημοκρατία της Λιθουανίας, η Σλοβακική Δημοκρατία και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
            
         
      (1)  ΕΕ C 155 της 7.7.2007.